laion/Wikipedia-Exotic huggingface dataset:
היפוטרוכואיד

היפוטרוכואיד היא רולטה המתחקה אחרי נקודה המחוברת למעגל ברדיוס r המתגלגל סביב החלק הפנימי של מעגל קבוע ברדיוס R, כאשר הנקודה נמצאת במרחק d ממרכז המעגל הפנימי. התיאור הפרמטרי עבור היפוטרוכואיד הוא: x ( θ ) = ( R − r ) cos ⁡ θ + d cos ⁡ ( R − r r θ ) {\displaystyle x(\theta )=(R-r)\cos \theta +d\cos \left({R-r \over r}\theta \right)} y ( θ ) = ( R − r ) sin ⁡ θ − d sin ⁡ ( R − r r θ ) {\displaystyle y(\theta )=(R-r)\sin \theta -d\sin \left({R-r \over r}\theta \right)} כאשר θ {\displaystyle \theta } היא הזווית שנוצרת מהאופקי והמרכז של המעגל המתגלגל (אלה אינן קואורדינטות קוטביות כי θ {\displaystyle \theta } אינה הזווית הקוטבית). כאשר θ {\displaystyle \theta } נמדד ברדיאנים, הוא לוקח ערכים מ 0 {\displaystyle 0} עד 2 π × LCM ⁡ ( r , R ) R {\displaystyle 2\pi \times {\frac {\operatorname {LCM} (r,R)}{R}}} כאשר LCM הוא הכפולה המשותפת המינימלית . מקרים מיוחדים כוללים את ההיפוציקלואיד כאשר d = r, והאליפסה כאשר R = 2r. כלי הספירוגרף הקלאסי מתחקה אחר עקומות היפוטרוכואידיות ואפיטרוכואידיות . ציקלואידה אפיציקלואיד ספירוגרף מדיה וקבצים בנושא היפוטרוכואיד בוויקישיתוף היפוטרוכואיד, באתר MathWorld (באנגלית)
דנילוב

האם התכוונתם ל... מנזר דנילוב – המנזר העתיק ביותר במוסקבה אישים: אולקסי דנילוב – פוליטיקאי אוקראיני אלכסנדר דנילוב – קלע ישראלי יורי דנילוב – גנרל בצבא האימפריה הרוסית
ראש מטה ההגנה (איטליה)

ראש מטה ההגנה (באיטלקית: Capo di stato maggiore della difesa) הוא הדרג הפיקודי העליון בכוחות המזוינים של איטליה. הוא כפוף לשר ההגנה, ומשמש כיועץ הצבאי הישיר של ממשלת איטליה. מקביל לתפקיד הרמטכ"ל בצה"ל. ראש מטה ההגנה נבחר בהצבעה במועצת השרים ולאחר מכן ממונה בפועל בידי הנשיא. ראש מטה ההגנה המכהן הוא ג'וזפה קאבו דראגונה שנכנס לתפקידו ב-19 באוקטובר 2021. תפקיד ראש מטה ההגנה הוקם ב-4 במאי 1925. ראש מטה ההגנה שימש כמפקד הצבא המלכותי האיטלקי לתקופה של שנתיים. ביוני 1941 הפך המטה הכללי מסיבות צבאיות לפיקוד העליון של הצבא. מבנה זה נשמר עד סיום מלחמת העולם השנייה, ופירוק הצבא המלכותי שבא בעקבותיה. ב-4 בפברואר 1947 הקימה הממשלה הרפובליקנית האיטלקית מחדש את משרד ההגנה ועמו את תפקיד ראש מטה ההגנה. בשונה מהתפקיד שהיה קיים בצבא המלכותי, בצבא הרפובליקה נקבע כי ראש מטה ההגנה יכול לבוא משלושת זרועות הכוחות המזוינים ולא רק משורות הצבא. עם זאת, ראש מטה ההגנה נחשב רק כ"ראשון בין שווים" ביחס לראשי המטות של שלושת זרועות הכוחות המזוינים. ב-18 בפברואר 1997 שונה החוק כך שראש מטה ההגנה נחשב לבכיר יותר משאר ראשי המטות, והפך למפקד בפועל של הכוחות המזוינים הכפוף רק לשר ההגנה. בשנת 2000 הפכו הקרביניירי לזרוע עצמאית בכוחות המזוינים. עם זאת, החוק הקובע כי ראש מטה ההגנה יכול לבוא רק משורות הצבא, הצי, וחיל האוויר ולא משורות הקרביניירי, נותר בעינו. מדיה וקבצים בנושא ראש מטה ההגנה בוויקישיתוף אתר האינטרנט הרשמי של ראש מטה ההגנה
הבחירות המקדימות במפלגת הציונות הדתית (2022)

הבחירות המקדימות במפלגת הציונות הדתית (השם שבו מציגה עצמה מפלגת האיחוד הלאומי – תקומה) התקיימו ב-23 באוגוסט 2022 בהצבעה אלקטרונית ובארבעה אתרי הצבעה פיזית, ובהן בחרו מתפקדי המפלגה את הרכב המפלגה בבחירות לכנסת ה-25. בבחירות הצביעו 19,465 בוחרים מתוך 23,924 בעלי זכות הצבעה, כ-81% מבעלי זכות הבחירה. הבחירות התקיימו ב-23 באוגוסט 2022 בהצבעה אלקטרונית ובארבעה אתרי הצבעה פיזית. בבחירות הצביעו 19,465 בוחרים מתוך 23,924 בעלי זכות הצבעה, כ-81% מבעלי זכות הבחירה. הבחירות כללו גם את התמודדות על תפקיד היו"ר, אך היו"ר המכהן, בצלאל סמוטריץ, נבחר באופן אוטומטי כמועמד יחיד לאחר ששני מועמדים פוטנציאליים שהכריזו על התמודדות לתפקיד, אלי יוסף ודב הלברטל, פרשו מהמירוץ והמפלגה בטענה שהתקנון יוצר מצב המאבד את סיכוייהם לנצח. בנוסף, המקום העשירי ברשימה הוקצה לבחירה על ידי חברי מרכז המפלגה וכיוון שהמועמדת היחידה הייתה דבורה גונן היא נבחרה אוטומטית למקום זה. סכום ההוצאה המקסימלי למועמד הוא כ-150,000 ש"ח בהתאם לחוק המפלגות, חברי כנסת מכהנים מקבלים החזר הוצאות עד לסכום זה מקופת המדינה ואינם יכולים לקבל תרומות. מועמדים אחרים יכולים לקבל סכום זה בהלוואה מהמדינה או מתורמים. חברי המפלגה יכלו לסמן בהצבעתם עד 8 מועמדים שהם מחצית ממספר המועמדים. היו"ר נבחר באופן נפרד מהרשימה, את המקום העשירי בוחרים חברי המרכז בלבד. כתוצאה מריצה משותפת עם עוצמה יהודית ונעם ומשריונים של יו"ר המפלגה הידרדרו חלק מהמועמדים לאחור ברשימה לכנסת. קריטריונים ונוהלי ההצבעה לבחירות המקדימות במפלגה, באתר מפלגת הציונות הדתית יהונתן גוטליב, קבוצת מתפקדים חדשה: "הליברלים בציונות הדתית", באתר ערוץ 7, 15 באוגוסט 2022 מסמך 'בחירות מקדימות לרשימת מפלגת הציונות הדתית לכנסת ה-25 סדרי בחירות', באתר מפלגת הציונות הדתית תודה למתפקדים, בעמוד הפייסבוק של האיחוד הלאומי מסמך 'בחירות מקדימות לרשימת מפלגת הציונות הדתית לכנסת ה-25 סדרי בחירות', באתר מפלגת הציונות הדתית תודה למתפקדים, בעמוד הפייסבוק של האיחוד הלאומי אריה יואלי, ‏המתמודד היחיד מול סמוטריץ' הודיע על פרישה, באתר "סרוגים", 21 ביולי 2022 אריה יואלי, ‏הלברטל: מטרת הפריימריז להכשיל מתמודדים חדשים, באתר "סרוגים", 1 באוגוסט 2022 24,113 בעלי זכות ההצבעה מאפשרים הוצאה של 123,990 על ה-10,000 הראשונים ועוד שני שקלים לכל מתפקד מעבר ל-10,000. חוק המפלגות סעיף 28ב(א) וסעיף 28לב(א). חוק המפלגות, תשנ"ב-1992 - תקרה כוללת של תרומות והוצאות בבחירות מקדימות מזכות (תיקון מס' 24) תשע"ח-2018 הודעה תשפ"ב-2022 תום קליינר, לקראת הפריימריז: פורסמו שמות המתמודדים לרשימת הציונות הדתית, באתר עכשיו 14, 4 באוגוסט 2022
קירח מכאן ומכאן

קירח מכאן ומכאן (במקור: נמצא קירח מכאן ומכאן) הוא ניב תלמודי המתאר מצב שבו אדם ניצב בפני שתי אלטרנטיבות ראויות, אך לבסוף יוצא מופסד מכל ההיבטים. מקור הביטוי הוא בתלמוד בבלי במסכת בבא קמא. התלמוד מספר כי האמוראים רב אמי ורב אסי ישבו לפני רבי יצחק נפחא. אחד מהם ביקש לשמוע ממנו דבר הלכה והשני ביקש לשמוע ממנו דבר אגדה. כשהתחיל רבי יצחק לומר אגדה לא הניח לו האמורא שביקש לשמוע הלכה, וכן להפך. הגיב להם רבי יצחק: אמשול לכם משל, למה הדבר דומה? לאדם שיש לו שתי נשים, אחת ילדה ואחת זקינה, ילדה מלקטת לו [שערות] לבנות, זקינה מלקטת לו שחורות, נמצא קירח מכאן ומכאן! (כלומר, זה שכל אחד מכם מבקש ממני לומר דברי תורה מסוימים ולא מניח לי לומר אחרים זה דומה למקרה שבו אדם נשוי לשתי נשים, צעירה וזקנה. הצעירה מורטת את שערותיו הלבנות כדי שייראה צעיר, הזקנה מורטת את שערותיו השחורות כדי שייראה זקן, ולבסוף האדם נשאר קירח). בתום המשל, אמר להם רבי יצחק דבר תורה שכולל גם הלכה וגם אגדה. המשפט צוטט בכתבים תורניים רבים. רש"י ציטט אותו בביאורו במסכת סנהדרין וכתב: אומר לו – לנגזל מה חסרתי לך לא לקחתי ממך אלא שום אחד ונמצא קרח מכאן ומכאן. גם רבי מנחם מנדל שניאורסון כתב לאדם במכתב שהתפרסם לאחר מכן באחד מספרי האגרות קודש: ואהבה רעה, דהיינו המצוות לשם פניה – אין כח בידינו למחות שיהיה המצוות נעשית כתיקונה בשלימות, דנהיה קרח מכאן ומכאן אם לא יעשו המצות מפני שאינה כתיקונה. המשפט זכה לתפוצה גם בכתבי הסופרים העבריים, כגון אחד העם שכתב במאמרו מדינת היהודים ו"צרת היהודים": אין צריך לאמור, כי אם לא יצא הרעיון אל הפועל יהיו תוצאותיו מעציבות מאד, כי ישאר העם קרח מכאן ומכאן. גם משה לייב ליליינבלום כתב במאמרו מענה רך: כי החפץ להיות עם – עליו להיות עם במלוא מובן המלה, והחפץ להתבולל בין עמים אחרים עליו להתבולל במלוא מובן המלה, היינו, בלי שום חציצה ושם־לואי בכל אופן שיהיה ולא להיות קרח מכאן ומכאן. בשפה הערבית ישנו ניב דומה: בֵּין חַאנַא וּמַאנַא צַ'אעַת לִחַאנַא (כלומר – בין חאנא למאנא אבד הזקן שלנו). חמורו של בורידן התרנגולת שהטילה ביצי זהב תפסת מרובה לא תפסת תלמוד בבלי, מסכת בבא קמא, דף ס', עמוד ב' יצא קירח מכאן ומכאן - אבשלום קור, נבדק ב-2022-08-14 קרח מכאן ומכאן, באתר פשט ודרש ביאור למשל מי שהיה נשוי שתי נשים ונשאר קירח מכאן ומכאן / הרב יהודה ליב הכהן אדימאשיק הי”ד | תורתך לא שכחתי, באתר toratcha.com, ‏2016-11-24 הלכה ואגדה, הילכו יחדיו?, באתר daat.ac.il תלמוד בבלי, מסכת סנהדרין, דף ק"ט, עמוד ב' ספרי כ"ק אדמו"ר - אגרות קודש - כרך יח - ו'תתקה | ספריית ליובאוויטש, באתר chabadlibrary.org מדינת-היהודים ו"צרת-היהודים" / אחד העם - פרויקט בן־יהודה, באתר benyehuda.org מענה רך / משה ליב לילינבלום - פרויקט בן־יהודה, באתר benyehuda.org עידית בר, קירח מכאן ומכאן: הגירסה הערבית, באתר מקור ראשון, ‏27 באוקטובר 2021
המרמן

המרמן הוא שם משפחה. האם התכוונתם ל... אילנה המרמן – סופרת ישראלית אסתר המרמן (אנ') - ציירת אמריקאית צמח המרמן – חברת נדל"ן ישראלית רות המרמן – שחיינית ארץ ישראלית
אורמן

אורמן הוא שם משפחה. האם התכוונתם ל... ג'ני סניידר אורמן (אנ') - יוצרת טלוויזיה אמריקאית (אמילי אוונס, מכושפות: הדור החדש) דן אורמן – ארכאולוג ישראלי נדיה אורמן – דוגמנת ושחקנית גרמנייה סוזי אורמן – יועצת פיננסית אמריקאית
שיתוף הפעולה הביטחוני של מרכז אירופה

שיתוף הפעולה הביטחוני של מרכז אירופה (באנגלית: Central European Defense Cooperation – CEDC) שהוקם בשנת 2010 בפראונקירכן שבאוסטריה, הוא הפורום הגדול ביותר במרכז אירופה, המשמש כפלטפורמה לענייני ביטחון והגנה לשבע מדינות מרכז אירופה (אוסטריה, קרואטיה, צ'כיה, הונגריה, סלובקיה וסלובניה ומדינה משקיפה אחת פולין). הוא מפגיש את משרדי ההגנה של שבע המדינות, ומאפשר להם לחזק את הביטחון האזורי בתוך האיחוד האירופי ונאט"ו במסגרת השותפות לשלום (Partnership for Peace - PfP), על ידי קידום אינטרסים אזוריים ספציפיים של המשתתפים, ובהתאם לסדר העדיפויות הלאומי, האחריות והאינטרסים של המדינות. הפורום חופף בשטחו, במידה רבה, את שטחיה של האימפריה האוסטרו־הונגרית. בשנת 2022, נשיאות ה-CEDC מוחזקת על ידי הרפובליקה של אוסטריה. ה-CEDC מתמקד בתיאום מדיניות האיחוד האירופי, התמודדות עם אתגרים ואיומים אזוריים משותפים, ייזום פרויקטים בקרב כוחות מזוינים ובניית יכולות. מתוך מודעות לכך שביטחון אזורי קשור באופן מהותי לביטחון של אזורים שכנים, נוצר גם שיתוף פעולה עם שותפים במערב הבלקן. העבודה על היוזמות השונות מתואמת על ידי המדינה המשמשת כנשיאת הפורום. כל נשיאות נמשכת שנה קלנדרית אחת, והיא מורכבת מישיבות של שרי הגנה, מנהלי מדיניות הגנה וישיבות מבצעיות אחרות. בעבר התממשו פרויקטים צבאיים בתחומים שונים, לרבות כוחות מבצעים מיוחדים, טיפול במטעני חבלה מאולתרים, תמיכה רפואית, הכשרת טייסים והגנה מפני נשק להשמדה המונית (CBRN (אנ'); כימית, ביולוגית, רדיולוגית וגרעינית). לאחר משבר ההגירה באירופה במהלך השנים 2015–2016, פרויקטים צבאיים נותרו תחום עניין עבור ה-CEDC, אך המיקוד שלו הורחב גם לשיתוף פעולה אזרחי-צבאי, לפיתוח וחיזוק סינרגיות ברמה אזורית, הבנה משותפת של אתגרי ההגירה והגברת שיתוף הפעולה הבין-אזורי. פרויקט אזרחי-צבאי נוסף הוא פלטפורמת כישורי השפה, שמטרתו לקדם מדיניות שפה אזורית משותפת, לשיפור ולהעמקת שיתוף הפעולה הרב-צדדי באמצעות תכנון קונקרטי והצבת יעדים בתחום השפה. באמצעות תיאום מתאים בתחומים מרכזיים כגון חינוך לשוני, בדיקות שפה, עבודת מינוח ותרגום, נעשה שימוש מיטבי במשאבי השפה הן ברמה הדו-צדדית והן ברמה הרב-צדדית לעת טיפול במצבי חירום ואסון לאומיים, שמצריכים סיוע רב לאומי. אתר האינטרנט הרשמי של שיתוף הפעולה הביטחוני של מרכז אירופה (באנגלית) אתר הארגון Central European Defense Cooperation, Central European Defense Cooperation
אמיר גת

אמיר גת (נולד ב-1973) הוא קצין צה"ל במילואים בדרגת תת-אלוף, שירת כטייס ומפקד בחיל האוויר. גת התגייס לחיל האוויר ב-1991 וסיים קורס טיס כטייס במגמת תובלה. הוא השתחרר משירות הקבע ב-1999. לאחר לימודי הנדסת חשמל עבד כמהנדס חומרה באלביט מערכות. ב-2003 חזר לשירות קבע בחיל האוויר. ב-2007 מונה למפקד טייסת 100 ובשנים 2009 עד 2012 פיקד על טייסת 120. בתפקידו הבא שימש ראש מחלקת תכנון אסטרטגי באגף התכנון. ב-2015 מונה למפקד בסיס שדה דב. באוקטובר 2018 מונה לראש להק המודיעין והיה הראשון בתפקיד שאינו טייס קרב. מילא תפקיד זה עד אוגוסט 2021. גת בעל תואר ראשון בהנדסת חשמל ותואר שני במדע המדינה מאוניברסיטת תל אביב. נשוי ואב לשלושה. איתם אלמדון, ‏ראש חדש ללהק מודיעין, באתר חיל האוויר הישראלי מאיר פינקל, מפקדת חיל האוויר, הוצאת משרד הביטחון, ינואר 2022
דמויי חזיר

דְּמוּיֵי חֲזִיר (שם מדעי: Suina; בעבר: Suiformes) היא תת-סדרה של יונקים בסדרת מכפילי הפרסה הכוללת את מכפילי הפרסה הקדומים ביותר. תת-הסדרה כוללת שתי משפחות קיימות: חזיריים ופקאריים. אחד ממיני תת-הסדרה בוית - חזיר הבית. חזיריים (Suidae) בבירוסה (Babyrousa) בו 4 מינים חזיר יבלות (Phacochoerus) בו 2 מינים חזיר (Sus) בו 9 מינים מין יחיד חזיר יער ענק (Hylochoerus meinertzhageni) מין יחיד חזיר גמדי (Porcula salvania) חזיר אדום (Potamochoerus) בו 2 מינים פקאריים (Tayassuidae) מין יחיד טאיאסו לבן שפתיים (Tayassu pecari) מין יחיד קטגונוס צ'אקו (Catagonus wagneri) פקארי (Pecari) בו 2 מינים מדיה וקבצים בנושא דמויי חזיר בוויקישיתוף דמויי חזיר, באתר NCBI (באנגלית) דמויי חזיר, באתר האנציקלופדיה של החיים (באנגלית) מילון בעלי חיים א"י (תשכ"ג), 1963, באתר האקדמיה ללשון העברית ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
סוזן בנט

סוזן בנט (באנגלית: Susan Bennett; נולדה ב-31 ביולי 1949) היא מדבבת אמריקאית ולשעבר זמרת הליווי של רוי אורביסון וברט בכרך. בקולה נעשה שימוש בתוכנת סירי. סוזן בנט נולדה בברלינגטון. בשנת 1967 היא התחילה ללמוד בקולג' ובשנת 1971 היא סיימה אוניברסיטת בראון בה התמחתה בלימודים קלאסיים והתכוונה להיות מורה. לאחר הלימודים בנט השתתפה בכמה הצגות תיאטרון והייתה חברה בלהקת ג'אז. בשנת 1974 היא הקליטה את קולה למערכת ממוחשת של בנק באטלנטה. בהמשך היא הקליטה עבור חברת תעופה דלתא איירליינס, תוכנות למידה ממוחשבת, חברות טלפון ומערכות GPS. בנט הוקלטה למספר רב של פרסומות. בנוסף לכך היא דיבבה בכ-10 סרטים. בשנת 1993 היא הייתה מפיקה של כמה פרקים בסדרת טלוויזיה Crossfire. בשנת 2005 בנט הוקלטה על ידי חברת ScanSoft לצורכי פרויקט הקמת בסיס נתונים לניתוח דיבור. הקלטות קול אלו של בנט נוצלו עבור סירי על ידי חברת אפל בשנים 2011–2013. אפל אף פעם לא הצהירה של מי הקול, אך ניתוח שבוצע על ידי מומחים הוכיח שקול של "סירי" זה קול של סוזן בנט. בשנת 2021 סוזן בנט הוקלטה עבור חברת UserWay. באותה שנה היא הצטלמה בסרט תיעודי Beyond Sixty. בשנת 2022 דיבבה את קולה של מרגו, מערכת הבינה המלאכותית המתקדמת של הבית בסרט האימה "Margaux" בבימויו של סטיבן סי. מילר. במקביל לקריירה בדיבוב בנט ממשיכה בקריירת זמרת. ביחד עם בעלה הם הקימה להקת ג'אז. בתקופת לימודיה באוניברסיטה היא הכירה את בעלה הראשון, שחקן ההוקי קרח קורט בנט. לאחר גירושים היא התחתנה בשנית עם מהנדס הקול והגיטריסט ריק הינקל. הזוג מתגורר באטלנטה, ג'ורג'יה. מדיה וקבצים בנושא סוזן בנט בוויקישיתוף אתר האינטרנט הרשמי של סוזן בנט סוזן בנט, ברשת החברתית אקס (טוויטר) סוזן בנט, במסד הנתונים הקולנועיים IMDb (באנגלית) סוזן בנט, באתר MusicBrainz (באנגלית) ראיון עיתונאי עם סוזן בנט ביוגרפיה ותאור הקלטות של "סירי" https://edition.cnn.com/2013/10/04/tech/mobile/bennett-siri-iphone-voice/
אפיציקלואיד

בגאומטריה, אפיציקלואיד הוא עקומה הנוצרת על ידי התחקות אחר הנתיב של נקודה נבחרת על היקף מעגל – המכונה "אפיציקל" – שמתגלגל סביב מעגל קבוע על היקפו. זהו סוג מסוים של רולטה. אם למעגל הקטן יש רדיוס r, ולמעגל הגדול יש רדיוס R, אזי ניתן לבטא את העקומה על ידי המשוואות הפרמטריות הבאות: x ( θ ) = ( R + r ) cos ⁡ θ   − r cos ⁡ ( R + r r θ ) {\displaystyle x(\theta )=(R+r)\cos \theta \ -r\cos \left({\frac {R+r}{r}}\theta \right)} y ( θ ) = ( R + r ) sin ⁡ θ   − r sin ⁡ ( R + r r θ ) , {\displaystyle y(\theta )=(R+r)\sin \theta \ -r\sin \left({\frac {R+r}{r}}\theta \right),} או, אם נסמן k=R/r: x ( θ ) = r ( k + 1 ) cos ⁡ θ − r cos ⁡ ( ( k + 1 ) θ ) {\displaystyle x(\theta )=r(k+1)\cos \theta -r\cos \left((k+1)\theta \right)\,} y ( θ ) = r ( k + 1 ) sin ⁡ θ − r sin ⁡ ( ( k + 1 ) θ ) . {\displaystyle y(\theta )=r(k+1)\sin \theta -r\sin \left((k+1)\theta \right).\,} או, בהצגה במישור המרוכב: z ( θ ) = r ( e i ( k + 1 ) θ − ( k + 1 ) e i θ ) {\displaystyle z(\theta )=r(e^{i(k+1)\theta }-(k+1)e^{i\theta })} כאשר בכל הנוסחאות, θ ∈ [ 0 , 2 π ] {\displaystyle \theta \in [0,2\pi ]} . אם k, היחס בין הרדיוס של המעגל הקבוע לרדיוס המעגל שמסתובב עליו, הוא מספר שלם חיובי, אז השטח של האפיציקלואיד הוא A = ( k + 1 ) ( k + 2 ) π r 2 . {\displaystyle A=(k+1)(k+2)\pi r^{2}.} במקרה זה, העקומה סגורה, פשוטה, ויש לה k פינות חדות. אם k הוא מספר רציונלי שניתן לכתיבה כשבר מצומצם כ-k=p/q עם q>1, אז העקומה סגורה, אינה פשוטה ויש לה p פינות. המעגל המסתובב מקיף את המעגל הקבוע q פעמים עד שהעקומה נסגרת. אם k הוא מספר אי-רציונלי, העקומה לעולם לא תחזור על עצמה, והגרף שלה מהווה קבוצה צפופה בשטח שבין המעגל הקבוע (שרדיוסו R) לבין מעגל בעל רדיוס R+2r. בכל המקרים, המרחק מראשית הצירים אל העקומה משתרע על הטווח שבין R ל- R+2r. דוגמאות לאפיציקלואידים k = 1: קרדיואידה k = 2: נפרואידה k = 3: טרפולואידה k = 4: קוואטרפולואידה k = 2.1 = 21/10 k = 3.8 = 19/5 k = 5.5 = 11/2 k = 7.2 = 36/5 האפיציקלואיד הוא מקרה מיוחד של האפיטרוכואיד. אפיציקלואיד עם פינה אחת נקרא קרדיואידה, ועם שתי פינות - נפרואידה. האפיציקלואיד והאבולוט שלו דומים זה לזה. ציקלואידה אפיטרוכואיד היפוטרוכואיד קבוצת מולטיברוט מדיה וקבצים בנושא אפיציקלואיד בוויקישיתוף אפיציקלואיד, באתר MathWorld (באנגלית) Epicycloids and Blaschke products by Chunlei Cao, Alastair Fletcher, Zhuan Ye
חוק שירות המדינה

האם התכוונתם ל... סדרת חוקים המסדירה את עבודתם של עובדי המדינה בישראל: חוק שירות המדינה (גמלאות) – מסדיר את הפרישה לגמלאות של עובדי המדינה נוסח החוק: חוק שירות המדינה (גמלאות) [נוסח משולב], תש״ל–1970 חוק שירות המדינה (מינויים) – מסדיר את מינויו של אדם למשרה בשירות המדינה נוסח החוק: חוק שירות המדינה (מינויים), תשי״ט–1959 חוק שירות המדינה (משמעת) – מסדיר את כללי המשמעת של עובדי המדינה ואת ההעמדה לדין משמעתי של עובדי המדינה נוסח החוק: חוק שירות המדינה (משמעת), תשכ״ג–1963 חוק שירות המדינה (סיוג פעילות מפלגתית ומגבית כספים) – מגביל פעילות מפלגתית של עובדי המדינה והתרמת כספים בידיהם שלא לאוצר המדינה נוסח החוק: חוק שירות המדינה (סיוג פעילות מפלגתית ומגבית כספים), תשי״ט–1959
דש (ביגוד)

דשים הם זוג רצועות בד המקופלות בחזית המקטורן או במעילים. הדשים נמצאים לרוב על חליפות ג'קטי ספורט ובלייזרים. בדרך כלל הם מיוצרים על ידי קיפול הקצוות הקדמיים של החליפה, ותפירתם לצווארון (החלק שנמצא מאוחרי הצוואר). יש שלושה סוגים שונים של דשים: דשים מחורצים (הסוג הרגיל הנפוץ ביותר), הדשים המחודדים הרשמיים יותר (לרוב בפראק וקפוטה) ודשי צעיף (לרוב בטוקסידו). הדש המחורץ נתפר לצווארון בזווית המתעקלת כלפי מטה, ויוצר מראה של חריץ בדש. הוא הדש הסטנדרטי למקטורנים בעלי טור אחד של כפתורים, מקטורן בעל שני טורי כפתורים עם דשים מחורצים הוא דבר נדיר. גודל החריץ משתנה בין חליפה לחליפה, וחריץ קטן מכונה גם "פה דג" (מאנגלית:fishmouth). דש מחורץ הוא סוג הדש הראשון שהומצא, וגם סוג הדש הנפוץ ביותר. הדש המחודד הוא סוג הדש הרשמי ביותר, הוא משמש במקטורנים בעלי שני טורים של כפתורים, מעילי זנבות לערב (עניבה לבנה), מעילי זנבות לבוקר (לבוש בוקר),וטוקסידו (גם עם טור אחד, וגם עם שני טורים של כפתורים). בשנות העשרים והשלושים של המאה העשרים נחשב הדש המחודד לבחירה מסוגננת. באותה תקופה עבר הדש המחודד גם לבגדי יום, בגלל הפופולריות העולה של מעילי ארוחת ערב בעלי דש מחודד. חיתוך דשים מחודדים בחליפה בעלת טור אחד של כפתורים נחשבת למשימה קשה גם אצל חייטים מנוסים. דש הצעיף הוא פיסה חלקה של בד ללא חירוץ. מקורו הוא במקטורן העישון הוויקטוראני. (בגד שנועד להגן על החליפה מעשן הסיגרים) הוא משמש בטוקסידואים, מעילי ארוחת ערב וכמה מעילים צבאיים. לדש השמאלי יש חור שנועד להחזיק פרח או סיכה ייעודית, וכדי להחזיק פרחים לדש יש בחלק האחורי שלו חוט שדרכו משחילים את הגבעול או את החוט של הפרח אם מדובר בפרח מלאכותי. רוחב הדש השתנה הרבה פעמים מאז המצאתו. האופנה הנוכחית היא דשים צרים. אבל כמה מעצבים טוענים שרוחב הדש צריך להיות קצת אחרי אמצע הדרך בין איפה שהצווארון המקטורן נגמר לתפר של השרוולים. חליפה טוקסידו פראק קפוטה סיכת דש מדיה וקבצים בנושא דש בוויקישיתוף Antonio, Dressing Sharp & Casual: The Comprehensive Guide for Young Men, The Art of Manliness, ‏2012-10-31 (באנגלית אמריקאית) עניבה לבנה ולבוש בוקר הם זוג קודי הלבוש הרשמים ביותר בעולם המערבי, הראשון נלבש משש בערב והשני נלבש לפני שש בערב. english cut: bespoke savile row tailors: single breasted, peaked lapel, web.archive.org, ‏2005-04-03 A Suitable Wardrobe: What's in Your Lapel?, web.archive.org, ‏2008-10-14 Grant Harris, Style Q&A: Dressing Up Casual, Wide Vs Skinny Lapels, and Tailored Recommendations, Primer, ‏2011-02-10 (באנגלית אמריקאית)
אזנקוט

אַזֶנקוֹט (אוזנקוט) הוא שם משפחה יהודי-מרוקאי. ישנן שתי סברות למקור שם משפחה זה: אזנקוט הוא שם מרוקאי, שפירושו "איילה" בברברית מרוקאית. במרוקו אף קיים שבט בעל שם זהה באזור אקה איזנקאד (Akka Izenkad), דרום-מערב מרוקו, סמוך לנווה המדבר טאטא (אנ'). השבט אזנקוט פרש את חסותו על יהודים באזור. השינוי שחל במקרים מסוימים בהגיית השם מאזנקוט לאיזנקוט, כמו במקרה של הרמטכ"ל לשעבר גדי איזנקוט, הוא או בהשפעה צרפתית בימי הכיבוש הצרפתי על מרוקו, או בשל כתיב שגוי בזמן העלייה לארץ ישראל. משפחות יהודיות שהיגרו מרוסיה ומפולין למרוקו. ביידיש ובגרמנית, אייזן פירושו ברזל. אף על פי שזהו הסבר המניח את הדעת למקור השם, הוא כמעט בוודאות איננו סביר; אייזנקוט רחוק מלהיות שם נפוץ בקרב יהודי אירופה. השם מתועד בתפוצת יהדות ספרד כבר במאה ה-17. התיעוד הראשון של השם היה בדמותו של רבי סעדיה אזנקוט שמקורו בעיר מרקש, ונדד להולנד, שם היה מורה של התאולוג השווייצרי יוהאן היינריך הוטינגר (אנ'). כמו כן ידוע ממשפחה זו רבי שלמה אוזנקוט שהיה דיין וראש ישיבה במרקש. אלכסנדרה לוקש, איזנקוט, הוא מזרחי? מומחה מסביר את השם, באתר ynet, 1 בדצמבר 2014 רוביק רוזנטל, אייזנקוט, הסיפור האמיתי, הזירה הלשונית, ‏05 בדצמבר 2014 מקור השם אזנקוט, באתר "אנו – מוזיאון העם היהודי" אילון גלעד, איך זה שלרמטכ"ל הראשון ממוצא מרוקאי יש שם אשכנזי?, באתר הארץ, 1 בדצמבר 2014 "The Israeli Army Gets Its First Moroccan Chief-of-staff - So Why the Ashkenazi Name?". Haaretz (באנגלית). נבדק ב-2022-09-08. ערך זה הוא קצרמר בנושא מרוקו. אתם מוזמנים לתרום לוויקיפדיה ולהרחיב אותו. 29°42′29″N 7°57′50″W﻿ / ﻿29.70806°N 7.96389°W﻿ / 29.70806; -7.96389
ברי פרידלנדר

ברי פרידלנדר (נולד בתל אביב בשנת 1954) הוא צלם ישראלי שפיתח שיטת צילום שמצרפת תמונות דיגיטליות כך שנפרשת פנורמת צילום רחבה. עבודותיו נכללות באוספים של מוזיאון ישראל, מוזיאון תל אביב, מוזיאון פול גטי בלוס אנג'לס, המוזיאון היהודי של ניו יורק, המוזיאון לאמנות מודרנית בניו יורק, אוסף הפניקס ובקרב אוספים פרטיים בישראל ומחוצה לה. פרידלנדר סיים תואר ראשון בחוג לקולנוע וטלוויזיה של אוניברסיטת תל אביב בשנת 1980. ב-1984 זכה בפרס ז'ראר לוי לעידוד היצירה בצילום שמוענק לצלמים ישראלים על ידי מוזיאון ישראל בירושלים. ב-2001 זכה בפרס ליאון קונסטנטינר לצילום של מוזיאון תל אביב לאמנות, יחד עם חנה סהר. ב-2004 הוצגו תצלומיו של פרידלנדר בתערוכת יחיד בגלריה של אנדראה מייזלין בניו יורק, שם הוצגה גם ב-2011 תערוכת יחיד נוספת שלו. בשנת 2007 הציג מוזיאון תל אביב תערוכת יחיד בשם "ברי פרידלנדר: תמונות 1994 – 2006" אותה אצר משה ניניו. באותה שנה הציג במוזיאון לאמנות מודרנית בניו יורק תערוכה בשם "Place and Time", אצר אותה פיטר גלאסי. ב-2009 זכה בפרס דיזנגוף לאמנות הציור והפיסול. לדברי חברי ועדת השופטים, הפרס ניתן על תרומתו החשובה לאמנות הצילום בארץ ולחשיפת האמנות הישראלית בזירה הבין-לאומית. ב-2010 זכה בפרס סנדברג לאמנות ישראלית מטעם מוזיאון ישראל. מנימוקי השופטים לזכייתו: "... פרידלנדר הוא מהחשובים והבולטים באמני ישראל שיצירותיו הוצגו במיטב המוזיאונים בעולם. פיתח זן ייחודי של צילום-רצף דיגיטלי וכל תצלום גדוש אירועים חזותיים. המורכבות התוכנית והצורנית של יצירותיו ועוצמתן החזותית הן יסודות האיכות היוצאת מן הכלל המאפיינת את יצירתו כולה". צילומיו של פרידלנדר שימשו לעטיפת שני אלבומי אוסף של להקת הרוק הישראלית משינה – "גבירותי ורבותי: משינה" (1989) ו"האוסף השני" (1995). 1985 – קפה כסית, מוזיאון ישראל 1987 – מרכז הצילום של אתונה, יוון 2004 – גלריית אנדריאה מייזלין, ניו יורק 2007 – מוזיאון תל אביב 2008 – המוזיאון היהודי בפריז 2011 – גלריית אנדריאה מייזלין, ניו יורק 1983 – הביאנלה הישראלית לצילום, המשכן לאמנות על שם חיים אתר, קיבוץ עין חרוד 1994 – מוזיאון ישראל, ירושלים הביאנלה לאמנות, סן פאולו, ברזיל 1995 – מוזיאון תל אביב לאמנות - ביתן הלנה רובינשטיין, תל אביב  גלריה גורדון, תל אביב 1998 – מוזיאון ישראל, ירושלים 1999 – מוזיאון תל אביב לאמנות 2000 – מוזיאון ישראל, ירושלים 2003 – מוזיאון תל אביב לאמנות, תל אביב פסאז' דה רטץ, פריז, צרפת 2004 – ניו יורק, ארצות הברית 2005 – מרטין-גרופיוס-באו, ברלין, גרמניה 2007 – מוזיאון ישראל, ירושלים The Jewish Museum,‏ New York 2008 – מוזיאון ישראל, ירושלים 2009 – מוזיאון תל אביב לאמנות, תל אביב גלריה ארמנו טדסקי, טורינו, איטליה 2014 – ראשון לציון 2015 – מוזיאון אשדוד לאמנות 2019 – מוזיאון חיפה לאמנות 2020 – מוזיאון ארץ ישראל, רמת אביב, תל אביב 1984 – פרס ג'ראר לוי לצלם צעיר, מוזיאון ישראל, ירושלים 2001 – פרס קונסטנטינר לצילום לאמן ישראלי, מוזיאון תל אביב לאמנות, תל אביב 2010 – פרס סנדברג לאמן ישראלי, מוזיאון ישראל, ירושלים דפדוף בספר - צלם ברי פרידלנדר ברי פרידלנדר, באתר משכנות שאננים סמדר שפי, אלכימיה פרטית, באתר הארץ, 18 באפריל 2007 תערוכות עבר, באתר מוזיאון תל אביב לאמנות דנה גילרמן, תערוכת יחיד לצלם ברי פרידלנדר במומה בשנה הבאה, באתר הארץ, 7 במאי 2006 טלי כהן גרבוז, זמן שנמתח, באתר ynet, 16 באפריל 2007 Barry Frydlender: Place and Time, The Museum of Modern Art הענקת פרסי עיריית תל אביב, באתר סקופר נמרוד דביר, הוכרזו הזוכים בפרסי מוזיאון ישראל לאמנות ולעיצוב לשנת 2010, באתר nrg‏, 31 בינואר 2011
Jump They Say

"Jump They Say" (בעברית: "קפוץ הם אומרים") הוא שיר של הזמר הבריטי דייוויד בואי, מאלבומו ה-18 Black Tie White Noise והיה לסינגל הראשון מן האלבום שפורסם במרץ 1993. בשיר דייוויד בואי חלק את רגשותיו בנוגע לסכיזופרניה בה לקה אחיו למחצה טרי, ששם קץ לחייו ב-16 בינואר 1986 כאשר נעמד על מסילת רכבת. המילים מספרות על אדם שהגיע למצב של ייאוש בשל הלחץ שהופעל עליו. בואי אף חלק את רגשותיו בנוגע לקפוץ אל עבר הלא נודע. בוידאו קליפ עצמו, נראה בואי לבוש כאיש עסקים שנמצא בפרנויה מהקולגות שלו מכך שלכאורה הוא חושב שעורכים בו ניסויים ומוצאים בו השפעה מטרידה, ומאלצים אותו לקפוץ מגג בניין החברה אל מותו. בואי נראה עולה במעלית ועומד על גג הבניין ומחליט לקפוץ במטרה לשים קץ לחייו וכשהוא נופל למטה מתאספים מסביבו אנשים שהתעצבו ובכו עקב כך שקפץ ושם קץ לחייו. בווידאו קליפ ניכרת השפעה כבדה מסרטו של ז'אן-לוק גודאר "אלפאוויל" (1965), מסרטו של סטנלי קובריק "התפוז המכני" (1971), מסרטו של כריס מרקר "המזח" (1962), ומסרטו של אורסון ולס "המשפט" (1962). כשיר מוביל שיצא מהאלבום Black Tie White Noise, הוא זכה לקידום מכירות ניכר שקיבל דחיפה מחברת התקליטים החדשה של בואי "Savage Records". מידע על היצירה "Jump They Say" באתר מיוזיק בריינז מידע על הסינגל "Jump They Say" באתר מיוזיק בריינז מידע על היצירה "Jump They Say" באתר Discogs סרטון השיר "Jump They Say" באתר יוטיוב